Geograafiaolümpiaad

**Geograafiaolümpiaad** on õpilastele mõeldud teadmiste võistlus geograafias.

## Eesti geograafiaolümpiaadid

Eesti geograafiaolümpiaad koosneb piirkondlikust voorust ja vabariiklikust voorust. Vabariikliku vooru võitjatest moodustatakse võistkond, kes esindab Eestit Baltimaade geograafiaolümpiaadil ja rahvusvahelisel olümpiaadil. 

Mõnes koolis ja Tallinna linnas korraldatakse ka koolivooru, mille võitjad osalevad piirkondlikus voorus. 

### Vabariikliku vooru toimumiskohad

*1966 – 1999 ?
*2000 – Rannu (26. olümpiaad)
*2001 – Lihula (27. olümpiaad)
*2002 – Kanepi (28. olümpiaad)
*2003 – Türi (29. olümpiaad)
*2004 – Käina (30. olümpiaad)
*2005 – Tõrva (31. olümpiaad)
*2006 – Lähte (32. olümpiaad)
*2007 – Narva (33. olümpiaad)
*2008 – Suure-Jaani (34. olümpiaad)
*2009 – Kuressaare (35. olümpiaad)
*2010 – Põltsamaa (36. olümpiaad)
*2011 – Haapsalu (37. olümpiaad)
*2012 – Otepää (38. olümpiaad)
*2013 – Rakvere (39. olümpiaad)
*2014 – Võru (40. olümpiaad)
*2015 – Elva (41. olümpiaad)
*2016 – Paide (42. olümpiaad)
*2017 – Nõo (43. olümpiaad)
*2018 – Põlva (44. olümpiaad)
*2019 – Viimsi (45. olümpiaad)
*2020 – Valga (koroonapandeemia tõttu toimus virtuaalselt) (46. olümpiaad)
*2021 – Ida-Virumaa (koroonapandeemia tõttu toimus virtuaalselt) (47. olümpiaad)
*2022 - Valga
*2023 - Tabasalu

## Baltimaade geograafiaolümpiaadid

Baltimaade geograafiaolümpiaadid hakati korraldama Läti Haridusministeeriumi algatusel ja see toimus alates 1996. aastast üle aasta (iga paaritu aasta sügisel) ja lõpetati 2009. aastal. Igat Balti riiki (Eesti, Läti ja Leedu) esindas 7-liikmeline gümnaasiumiõpilaste võistkond.

*Baltimaade I geograafiaolümpiaad – 1.–4. oktoober 1997, Läti (Riia)
*Baltimaade II geograafiaolümpiaad – 16.–19. aprill 1998, Eesti (Tartu)
*Baltimaade III geograafiaolümpiaad – 14.–17. mail 1999, Leedu (Vilnius)
*Baltimaade IV geograafiaolümpiaad – 28.–30. september 2000, Läti (Riia)
*Baltimaade V geograafiaolümpiaad – 27.–30. september 2001, Eesti (Pärnu)
*Baltimaade VI geograafiaolümpiaad – 16.–18. mai 2003, Leedu (Nida)
*Baltimaade VII geograafiaolümpiaad – 7.–10. oktoober 2004, Läti (Sigulda) 
*Baltimaade VIII geograafiaolümpiaad – 29. september – 2. oktoober 2005, Eesti (Narva)
*Baltimaade IX geograafiaolümpiaad – 27.–30. september 2007, Leedu (Druskininkai)
*Baltimaade X geograafiaolümpiaad – 24.–27. september 2009, Läti (Skrīveri)

2010. aastal Taibeis toimuval rahvusvahelisel geograafiaolümpiaadil otsustati alates 2012. aasta võistlusest Saksamaal Kölnis olümpiaadi läbi viima hakata igal aastal ja sellega seoses loobuti Baltimaade geograafiaolümpiaadi korraldamisest.

Pärast vahepealset pausi on aga Baltimaade geograafiaolümpiaad taas ellu ärganud. 
* Baltimaade I geograafiaolümpiaad – 26.–29. juuni 2014, Läti (Valmiera).
* Baltimaade II geograafiaolümpiaad – 26.–29. juuni 2015, Läti (Valmiera).
* Baltimaade III geograafiaolümpiaad – 28. juuni – 1. juuli 2016, Läti (Daugavpils).
* Baltimaade IV geograafiaolümpiaad – 26.–30. juuni 2017, Leedu (Klaipėda).
* Baltimaade V geograafiaolümpiaad – 26.–29. juuni 2018, Läti (Valmiera).
* Baltimaade VI geograafiaolümpiaad – 24.–28. juuni 2019, Venemaa (Kaliningrad).
* Baltimaade VII geograafiaolümpiaad – 2020, Poola (oli jäänud ära).
* Baltimaade VIII geograafiaolümpiaad – 2021, Poola.

## Rahvusvahelised geograafiaolümpiaadid

Rahvusvahelistes geograafiaolümpiaadides (*International Geography Olympiad*, IGEO) osalevad rahvuslike geograafiaolümpiaadide võitjad. Rahvusvaheline geograafiaolümpiaad on õpilastele vanuses 16 kuni 19 aastat. Võistlus koosneb kolmest osast: kirjalik test, multimeedia test ja ülesanded maastikul.

Esimest korda toimus rahvusvaheline geograafiaolümpiaad 1996. aastal Haagis (Holland) ning seda peeti iga kahe aasta järel. Alates 2012. aastast toimub olümpiaad igal aastal.

Eesti võistkond osales rahvusvahelisel geograafiaolümpiaadil esimest korda 2004. aastal, kui see peeti Gdynias (Poola). Seal saadi teine koht, sh said võistkonna liikmed kaks kuld- ja kaks pronksmedalit. 

Rahvusvaheliste geograafiaolümpiaadide korraldaja on Rahvusvahelise Geograafiaühingu (*International Geographical Union*, IGU) rakkerühm, mille liikmed on Henk Ankoné (Holland), Joop van der Schee (Holland), Kathryn Berg (Austraalia), Zouhaier Hlaoui (Tuneesia), Su-Min Shen (Taiwan), Fernando Garcia-Garcia (Mehhiko) ja Sue Lomas (Suurbritannia).

"Rahvusvahelise geograafiaolümpiaadi eesmärgiks on propageerida huvi geograafia ja keskkonnateaduste vastu; edendada geograafiaalast haridust ja oskusi ning ergutada noortevahelist suhtlemist, aidates sellega kaasa rahvastevahelisele mõistmisele."

## Kesk-Euroopa geograafiaolümpiaad
Kesk-Euroopa geograafiaolümpiaad (*Central European International Geographic Olympiad*, CERIGEO) toimus üle aasta (iga paaritu aasta sügisel). Olümpiaad korraldati kuni 2011. aastani.

### Kesk-Euroopa geograafiaolümpiaadide toimumiskohad
# 2003 
# 2005
# 2007
# 2009 – Chorzów ja Bielsko-Biała, Poola
# 2011 – Brno ja Jedovnice, Tšehhi. Eesti võistkond osales selles esimest ja ühtlasi viimast korda, võistkonna liikmed said hõbe- ja kaks pronksmedalit.

## Euroopa geograafiaolümpiaad
Olümpiaad korraldatakse alates 2015. aastast esialgu nime **Kesk-, Lõuna- ja Kagu-Euroopa geograafiaolümpiaad** (*Geography Olympiad of Central, South And South Eastern Europe*) all ja toimub igal aastal.  Aastast 2020 kannab see nime **Euroopa geograafiaolümpiaad** (*European Geography Olympiad, EGeo*) ja osaleb selles ka Eesti meeskond.

### Kesk-, Lõuna- ja Kagu-Euroopa geograafiaolümpiaadide toimumiskohad
# 2015 – Belgrad, Serbia
# 2016 – Radalj Spa, Serbia
# 2017 – Ruše, Sloveenia
# 2018 – Iase, Rumeenia
# 2019 – Belgrad, Serbia
# 2020 - online
# 2021 - online

## Viited

## Välislingid
* Geograafiaolümpiaadide ajaloost
* Ülle Liiber. Geograafia-olümpiaadid. Õpetajate Leht, 14. veebruar 2003
* Eesti geograafiaolümpiaadi lehekülg Tartu Ülikooli Teaduskooli portaalis
* Geograafiaolümpiaadid vana Kooligeograafia kodulehel
* Geograafiaolümpiaadid Kooligeograafia kodulehel
* Rahvusvaheliste geograafiaolümpiaadide koduleht (*inglise keeles*)
* Euroopa geograafiaolümpiaadi koduleht (*inglise keeles*)